recursal/SuperWikiNEXT-32B huggingface dataset:
**Menteri Dalam Negeri** (Itali: *Ministro dell'Interno*) di Itali merupakan salah satu jawatan paling penting dalam Jemaah Menteri Itali dan memimpin Kementerian Dalam Negeri. Menteri terkini ialah Luciana Lamorgese, ahli Majlis Negara, dilantik pada 5 September 2019 dalam kerajaan kedua Giuseppe Conte.

Menteri Dalam Negeri bertanggungjawab bagi keselamatan dalam negara dan melindungi aturan perlembagaan, bagi perlindungan sivil menentang terorisme dan bencana, bagi orang pelarian dan isu-isu pentadbiran. Ia menjadi hos Jawatankuasa Tetap Menteri Dalam Negeri dan juga mendaftarkan semua undang-undang pasport, kad pengenalan, senjata api, dan bahan letupan.

Menteri Dalam Negeri adalah ketua politik bagi pentadbiran hal ehwal dalam negeri. Mereka mengawal Polis Negara, Vigili del Fuoco (Jabatan Bomba dan Penyelamat), dan pengawas undang-undang. Oleh itu Menteri bersidang dalam Suruhanjaya Tinggi Pertahanan.

Rujukan
-------

1. ↑  Ministero dell'Interno – Sito ufficiale
2. ↑  "Salvini era is over as Italy moves toward pro-EU government". *POLITICO*. 2019-09-03. Dicapai pada 2019-09-04.
**Politik Melaka 2008-2009** merujuk kepada senario politik di negeri Melaka yang ditadbir oleh Ketua Menteri Melaka,Datuk Mohd Ali Rustam. Melaka masih kekal ditangan Barisan Nasional - UMNO walaupun 5 negeri jatuh ke tangan Pakatan Rakyat .

Ketua pembangkang diperintah keluar dewan
-----------------------------------------

Pada 22 April 2009, Ketua Pembangkang di Dewan Undangan Negeri Melaka, Goh Leong San (DAP-Kesidang)diperintah keluar dewan setelah beliau mengingkari arahan Speaker Datuk Othman Muhamad.Perintah itu mengikut Fasal 36 Peraturan Persidangan Dewan Undangan Negeri Melaka. Ketika itu Ketua Menteri Datuk Seri Mohd Ali Rustam hendak mengemukakan usul ucapan penghargaan dan terima kasih kepada bekas perdana menteri Tun Abdullah Ahmad Badawi serta ucapan tahniah kepada Perdana Menteri Datuk Seri Najib Tun Razak.

Tolak usul undi tidak percaya
-----------------------------

Pada 21 April 2009. Goh Leong San (DAP-Kesidang) mengemukakan undi tidak percaya terhadap Ketua Menteri Melaka, Tan Sri Mohd Ali Rustam. Ini kerana Mohd Ali didapati bersalah melakukan rasuah oleh Lembaga Disiplin UMNO pada Mac 2009. Tengku Ahmad Rithaudeen mengumumkan laporan itu dan akhirnya Ali Rustam tidak layak bertanding jawatan Naib Presiden UMNO.

Gangguan seksual
----------------

Pada 22 April 2009, dilaporkan Mohd Ali Rustam bertanya kepada Adun Kota Laksamana (DAP), Betty Chew Gek Cheng tentang kebenaran Elizabeth tidur dengan lelaki Melayu sedangkan mereka belum berkahwin. Kemusykilan timbul kerana Mursyidul Am PAS, Nik Aziz Nik Mat kelihatan menyebelahi Elizabeth .

Gadai tanah di Pulau Melaka
---------------------------

Pada 23 April 2009, Ali Rustam menafikan tuduhan kononnya kerajaan Melaka menjual tanah bernilai tinggi di Pulau Melaka kepada pelabur Arab. Sebenarnya hanya dipajak selama 99 tahun sebagaimana dasar tanah di negeri-negeri lain. Pada 25 Februari 2009, perjanjian ditandatangani dengan Syarikat Golden Corporate Heritage Sdn Bhd untuk pembangunan tanah kerajaan di atas Lot 100, Pulau Melaka bagi pembinaan Kota Arab. Sebanyak RM5.778 juta bagi tanah seluas lima hektar dalam tempoh enam tahun telah dibayar oleh pemaju dan menyerahkan 10 peratus saham syarikat kepada kerajaan negeri Melaka.

Rancangan Struktur Negeri Melaka
--------------------------------

Dalam Rancangan Struktur Negeri Melaka (2000-2020), 25 buah pusat penempatan kecil dibangun semula dengan imej baru. Antaranya ialah pekan kecil dan pekan lama di Tangga Batu, Klebang Besar, Tanjung Minyak, Kandang, Kuala Sungai Baru, Rembia, Pengkalan Balak, Simpang Gading, Machap, Melaka Pindah, Lendu, Ramuan China Besar, Gadek, Kuala Sungga, Lubok China, Brisu, Sungai Rambai, Umbai-Telok Mas, Selandar, Chin Chin, Kesang Pajak, Nyalas, Simpang Bekoh, Pekan Asahan dan Batang Melaka. Pembangunan pekan-pekan kecil ini selaras dengan sasaran Melaka Maju 2010.

Rujukan
-------

1. ↑  Ketua Pembangkang DUN Melaka Diperintah Keluar Dewan
2. ↑  Ali Rustam didakwa kata lucah di sidang DUN
3. ↑  "Ali Rustam Nafi Gadai Tanah Untuk Kepentingan Pelabur". Diarkibkan daripada yang asal pada 2011-06-23. Dicapai pada 2009-04-24.
**Retinopati diabetes** ialah retinopati (kerosakan kepada retina) yang disebabkan oleh komplikasi penyakit kencing manis. Ia boleh menyebabkan penglihatan mata merosot dan seterusnya buta. Kebanyakan pesakit akan mengalami keadaan ini selepas 20 tahun.

Diabetes meninggalkan kesan ke atas saluran darah dalam retina. Tahap awal dipanggil retinopati tanpa proliferasi (*nonproliferative diabetic retinopathy*). Dalam peringkat ini, saluran darah menjadi lemah dan mudah bocor menyebabkan titik–titik pendarahan. Saluran darah juga menyebabkan retina mudah bengkak dan penglihatan menjadi kabur. Bahagian retina juga akan menunjukkan tanda-tanda "cotton wool spot" dan "hard exudates".

Tahap yang paling teruk dipanggil retinopati proliferatif. Dalam keadaan ini, kekurangan oksigen dalam bahagian retina menyebabkan retina menjadi "ischemic". Ini menyebabkan saluran darah yang baru tetapi kurang matang tumbuh di atas permukaan retina. Ini dipanggil "neovascularization". Saluran darah ini senang pecah dan mudah berdarah. Ini menyebabkan pendarahan bahagian belakang mata dan penglihatan yang kabur.

Kalau keadaan ini tidak diubati, parut juga akan terhasil di dalam mata menyebabkan urat saraf lekang dari lapisan dalam mata dan glaukoma.

Pautan luar
-----------

* Retinopati Diabetes
**Rahul Bose** (Benggali: *রাহুল বসু*code: bn is deprecated , Bahasa Marathi: राहुल बोसcode: mr is deprecated ) (lahir 27 Julai 1967 ) adalah seorang pelakon filem India , pengarah , penulis skrip , aktivis sosial , dan pemain ragbi. Bose telah muncul dalam filem-filem Bengali seperti Encik dan Puan Iyer , Kalpurush , Anuranan , Antaheen , Laptop dan The Isteri Jepun. Beliau juga telah muncul dalam filem-filem Hindi seperti Pyaar Ke Side Effects , Maan Gaye Mughal - e - Azam , Jhankaar Beats , Kucch Luv Jaisaa , dan Chameli. Beliau juga memainkan antagonis dalam 2013 Tamil -Hindi filem Vishwaroopam. [ 1 ] Majalah Time menamakan dia "yang superstar India arthouse pawagam "manakala Maxim menamainya "Sean Penn pawagam Oriental ". [ 2 ] untuk kerja-kerja secara selari filem pawagam seperti bahasa Inggeris , Ogos dan Encik dan Puan Iyer. Beliau juga terkenal dengan aktivisme sosial lalu dia mengambil bahagian dalam usaha-usaha bantuan yang diikuti 2004 Boxing Day Tsunami dan juga pengasas NGO anti - diskriminasi , Yayasan
**Pulau Nipis** merupakan salah satu pulau yang membentuk pulau Sembilan yang terletak di dalam Taman Negeri Pulau Sembilan, dan merupakan tumpuan para pelancong dan juga taman negeri di Daerah Bagan Datuk, Perak, Malaysia. Gugusan pulau Sembilan ini terkenal dengan fenomena "blue drop" yang mengkagumkan pelancong yang melawatinya.

Pulau Nipis terletak dalam jajahan negeri Perak Darul Ridzuan. Pulau Payong yang membentuk gugusan pulau Sembilan ini terletak sejauh 10 batu nautika dari Pulau Pangkor bersama-sama pulau yang lain seperti Pulau Agas, Pulau Payong, Pulau Rumbia, Pulau Lalang, Pulau Saga, Pulau Buluh, Black Rock dan White Rock. 

Pulau Nipis menjadi destinasi tarikan kaki pancing banyak terdapat banyak ikan dan hidupan laut lain yang hidup di perairan disekitar pulau tersebut. Selain itu terdapat juga aktiviti menyelam dan snorkeling, terutamanya di kawasan pertengahan di antara Pulau Rumbia dengan Pulau Lalang kerana ia hanyalan sedalam 15 meter dan dipenuhi dengan batu karang. Kawasan batu karang ini menarik perhatian beribu-ribu spesis hidupan laut terutamanya ikan merah dan ikan barakus untuk berlindung dan untuk mencari makanan. 

Daya tarikan pulau ini bukan sahaja terletak pada kegiatan menyelam dan memancing, tetapi adalah disebabakan keindahan panorama semulajadi yang menarik. Satu daya tarikan pantai di Pulau Sembilan ini adalah ianya bercahaya apabila waktu malam tiba yang digelar "Blue Tear" atau "Blue Sand". Fenomena ini adalah hasil daripada organisma laut yang banyak di kawasan persisiran pantai Pulau Sembilan, iaitu Ostracod Crustaceans atau Phytoplankton. 

Akibat kedatangan pelancong yang terlalu ramai, Taman Negeri Pulau Sembilan telah ditutup buat sementara waktu bagi memulihkan persekitaran Pulau Sembilan yang tercemar ekoran aktiviti komersial melampau dan individu yang tidak ada rasa tanggung-jawab. Ini adalah bagi mengekalkan keindahan pulau tersebut kini terancam.

Rujukan
-------

1. ↑  Despite ban, tourists flock to Pulau Sembilan.
2. ↑  Semua aktiviti pelancongan di Pulau Sembilan ditutup
3. ↑  Pulau Sembilan closed to tourism indefinitely.

Pautan luar
-----------

* Lokasi di Peta Google
**Gunung Siku** yang terletak di Tanah Tinggi Cameron, Pahang, Malaysia mempunyai ketinggian setinggi 1,916 meter (6,284 kaki).

Gunung Siku mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.

Permohonan permit
-----------------

*Gunung Siku* di negeri Pahang sering menjadi tumpuan kepada aktiviti pendakian di kalangan pendaki dan ia terletak dalam Hutan Simpanan Kekal (HSK) Negeri Pahang. Bagi menjalankan sebarang aktiviti dalam Hutan Simpanan Kekal, setiap pengunjung perlu mendapatkan permit memasuki Hutan Simpanan Kekal terlebih dahulu dari Jabatan Perhutanan Negeri Pahang. 

Permohonan permit boleh dibuat secara online di url. Sila muat turun Manual Pengguna terlebih dahulu dan membaca Panduan Menggunakan Sistem sebelum membuat permohonan online. Perkhidmatan bayaran secara online adalah tidak disediakan. Bayaran permit hendaklah disediakan dalam bentuk Wang Pos atau Bank Draf atas nama Pengarah Perhutanan Negeri Pahang dan diserahkan kepada PHD Cameron Highlands sebelum pendakian dan pada hari dan waktu berkerja.

Rujukan
-------

1. ↑  "Mendaki sembilan puncak gunung". Diarkibkan daripada yang asal pada 2017-08-23. Dicapai pada 2017-08-23.
2. ↑  "Permohonan Mendaki Gunung Jabatan Perhutanan Negeri Pahang". Diarkibkan daripada yang asal pada 2018-12-04. Dicapai pada 2017-08-12.

Pautan luar
-----------
**Pulau Burong** merupakan satu salah daripada pulau yang tempat tumpuan pelancong di Wilayah Persekutuan Labuan, sebagai tempat beriadah dan bersuka-ria bersama keluarga. Keindahan *Pulau Burong* yang mempunyai pantai berpasir yang indah dan air yang jernih untuk para pengunjung berkelah dan mandi-manda bersama keluarga. Di *Pulau Burong*, para pengunjung dapat melakukan aktiviti di pantai seperti bermain layang-layang dan membina istana pasir sepanjang hari dan berehat bersama keluarga di situ dan menikmati keindahan alam semula jadi. *Pulau Burong* yang terletak di Wilayah Persekutuan Labuan ini amat popular dikalangan pengunjung tempatan dan luar tempat yang ingin lari daripada kesibukan kota dan mendapat ketenangan dan menikmati suasana pulau yang tenang dengan air laut yang jernih. Tidak hairanlah mengapa para pengunjong yang melawat Wilayah Persekutuan Labuan pasti tidak melepaskan peluang untuk berkunjung ke *Pulau Burong* dan meneroka keindahan pantai sambil menikmati suasananya yang sepi dan tenang.

Geografi
--------

Pulau Burong merupakan Pulau menjadi tumpuan pengunjung tempatan dan luar ke Wilayah Persekutuan Labuan, Sabah. Pulau Burong memiliki iklim tropika dan airnya kekal suam sepanjang tahun, selesa untuk berenang. Terdapat banyak kekayaan semulajadi seperti batu-batu karang dan hidupan-hidupan laut yang menawan menanti untuk diterokai melalui aktiviti snokel. Suhu air berlegar sekitar 29 hingga 30°C sepanjang tahun sungguhpun ia boleh turun beberapa darjah pada musim tengkujuh pada penghujung tahun.

*Pulau Burong* mengadap ke arah laut China Selatan yang luas, dengan itu mengalami musim tengkujuh dengan gelombang besar pada penghujung tahun akibat tiupan angin timur laut. Keadaan ini menghalang nelayan daripada turun ke laut dan menjadikan aktiviti mandi-manda kurang sesuai akibat ombak besar dan kuat yang melanda kawasan pantai.

Sejarah
-------

Pembukaan
---------

Fauna dan flora
---------------

*Pulau Burong* memiliki tumbuhan tropika dan hutan malar hijau.

Kemudahan
---------

Lihat juga
----------

Rujukan
-------

1. ↑  GPP Pembangunan Fizikal Pulau-Pulau dan Taman Laut 1 2015.

Pautan luar
-----------

* Pusat Pelancongan Malaysia (MaTiC)
* Pulau & Pantai Pusat Pelancongan Malaysia (MaTiC)
**Gas** (Jawi: ‏ݢس‎code: ms is deprecated ‎) merupakan salah satu daripada empat fasa jirim utama. Seperti cecair, gas tidak mempunyai bentuk yang tetap dan boleh mengalir. Tetapi, gas juga tidak mempunyai isipadu yang tetap, ia boleh berubah mengikut bentuk bekas. Tenaga kinetik gas merupakan yang kedua terbesar untuk semua 'bentuk keadaan' (selepas plasma). Oleh sebab itu, atom-atom dan molekul-molekul gas sentiasa berlanggar antara satu sama lain, lebih besar tenaganya, lebih kerap perlanggaran itu.

Walaupun kandungan tenaga bagi gas adalah yang paling tinggi, namun daya tarikan antara zarah sangat lemah sehingga boleh diabaikan.

Zarah-zarah bagi gas tidak tersusun langsung dan ia bergerak secara rawak dengan cepat. Didapati jarak antara satu zarah dengan zarah yang lain adalah sangat jauh sehingga wujud banyak ruang-ruang kosong wujud antara zarah.

Seperti cecair, zarah-zarahnya mempunyai 3 jenis gerakan iaitu:

* translasi
* putaran
* getaran

Laju zarah-zarah suatu gas tertentu pada suhu bilik dan tekanan atmosfera ialah kira-kira 1600 km sejam dan setiap zarah membuat 500 juta pelanggaran sesaat dengan zarah-zarah lain.

Lihat juga
----------

* Gas asli
* Gas unggul
* Gerakan Brown

|  |  |
| --- | --- |
| Ikon tunas | Rencana berkaitan fizik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Malaysia Building Society Berhad  mempunyai latar belakang yang lama. MBSB bermula dalam tahun 1950 dan dikenali sebagai Federal dan Colonial Building Society Limited. Pada tahun 1956, MBSB menukar namanya kepada Malaya Borneo Building Society Limited (MBBS), dengan Kerajaan Malaysia sebagai pemegang saham utamanya. Ia kemudian disenaraikan di Bursa Saham Malaysia dan Singapura pada bulan Ogos 1963. Kumpulan Wang Simpanan Pekerja (KWSP) dan Permodalan Nasional Berhad (PNB) kini merupakan pemegang saham utama Pinjaman Peribadi MBSB.

Pinjaman MBSB telah berkembang dalam peranannya daripada menjadi pembiaya harta pertama kepada pembekal kewangan yang menawarkan spektrum produk dan perkhidmatan koperasi dan pinjaman yang inovatif di seluruh rangkaian cawangan di seluruh Malaysia.

Status dari "Expert Finance Company" atau Status Syarikat Kewangan Terkecuali telah diberikan kepada Pinjaman MBSB pada 1 Mac 1972 oleh Kementerian Kewangan yang membolehkan MBSB melakukan perniagaan kewangan tanpa lesen berstatus kekal sehingga kini. Semua Syarikat Kewangan termasuk MBSB adalah di bawah bidang kuasa BAFIA iaitu Akta Perbankan dan Institusi Kewangan (1989). Di bawah BAFIA, MBSB ditakrifkan sebagai Institusi Berjadual.

Pada 6 November 2017, MBSB telah menandatangani Perjanjian Saham & Pembelian dengan para pemegang saham Asian Finance Bank Berhad ("AFB / Vendors") untuk cadangan pengambilalihan oleh MBSB dari keseluruhan kepentingan ekuiti dalam AFB untuk pertimbangan pembelian agregat sebanyak RM644,952,807.66  berpuas hati dengan cara tunai berjumlah RM396,894,036.26 dan pengeluaran 225,507,974 Saham Pertimbangan pada harga terbitan RM1.10 setiap Saham Pertimbangan ("Perolehan").

Perolehan ini telah diluluskan oleh pemegang saham MBSB pada 23 Januari 2018. Para pemegang saham juga meluluskan pemindahan Aset dan Liabiliti Patuh Syariah MBSB kepada AFB melalui Skim Pengaturan Ahli.

Selaras dengan kelulusan abovesaid dan setelah selesai pemindahan saham dan pembayaran baki pertimbangan pembelian kepada Vendor, AFB menjadi anak syarikat milik penuh Malaysia Building Society Berhad pada 7 Februari 2018.

1. ↑
2. ↑
3. ↑
4. ↑
M712 Copperhead Dihentikan Pengeluarannya
Peluru M712 Copperhead adalah sejenis peluru yang dilancarkan menggunakan meriam 155mm. Peluru ini mempunyai sistem pemanduan terminal dan menggunakan sirip kecil untuk menstabilkan penerbangan peluru tersebut. Sistem pemanduannya membolehkan peluru ini ditujukan dengan tepat ke arah sasaran-sasaran "keras" seperti kereta kebal, meriam howitzer SP pandu sendiri, kereta perisai pengangkut anggota APC ataupun lain-lain sasaran nilai tinggi.

Peluru Copperhead mempunyai jarak penggunaan maksimum 16 km dan jarak minimum 3 km. Peluru Copperhead boleh digunakan dengan meriam jenis M114A2, meriam M109A1 and M109A1B, meriam-meriam jenis M109A2, M109A3, M109A3B, M109A4, M109A5 and M109A6, meriam SP M109 dan meriam jenis M198. Kini pengeluaran peluru Copperhead telah dihentikan. 

Peluru Copperhead perlu menggunakan pencahayaan laser untuk membidik sasaran. Apabila sistem pemanduan peluru ini mengesan cahaya laser yang berkenaan, sistem pemanduannya akan menggerakkan sirip-sirip kecil untuk menggerakkan peluru menuju sasaran. Tetapi sistem pemanduan Copperhead terjejas oleh lindungan awan dan perlu digunakan di bawah paras awan pada tahap-tahap kritikal, khususnya pada peringkat perolehan sasaran supaya peluru berkenaan mempunyai masa mencukupi untuk menggerakkan sirip kawalan untuk mensasarkan peluru kepada sasaran.

Mod Operasi
-----------

Copperhead mempunyai dua mod operasi – mod balistik dan mod meluncur. Mod balistik digunakan apabila paras awan adalah tinggi dan tidak mengganggu keupayaan perolehan pencahayaan laser untuk sistem pemanduan, Apabila peluru berada kira-kira 3,000 meter dari sasaran, sirip kawalan akan dilebarkan dan sistem pemanduan akan mengawal pergerakan sirip untuk membolehkan peluru copperhead mengenai sasaran. 

Mod peluncur digunakan apabila paras awan rendah dan mengganggu keupayaan perolehan sasaran. Mod ini mempunyai dua fasa – fasa balistik dan fasa peluncuran. Selepas ditembak, peluru Copperhead akan melalui fasa balistik. Apabila peluru ini melepasi titik yang telah ditetapkan sepanjang trajektorinya, sirip kawalan akan dilebarkan dan peluru Copperhead ini akan melalui peralihan kepada mod peluncuran. Mod ini membolehkan peluru ini mengesan sasaran melalui sudut pengawasan paling luas mengikut keadaan paras awan. Apabila sasaran diperolehi, sirip kawalan akan digerakkan untuk mensasarkan peluru kepada sasaran.

Sejarah tempur
--------------

Peluru jenis Copperhead digunakan semasa Operasi Desert Storm pada tahun 1990.

Pengguna
--------

* Amerika Syarikat
* Mesir
* Jordan
* Lubnan
* Taiwan
* Iran: Angkatan Tentera Republik Islam Iran
* Turki: Angkatan Tentera Turki

Rujukan
-------

Pautan luar
-----------
**Gunung Anak Noring** (1,888.8 meter (6197 kaki) merupakan salah satu puncak yang terletak di daerah Dabong, dalam jajahan Kuala Krai, Kelantan.

Di persekitaran gunung Anak Noring terdapat pelbagai spesies flora dan fauna termasuk spesies yang tidak terdapat di mana-mana dan hanya ada di kawasan Hutan Jelawang sahaja. Antara yang menarik perhatian ialah sejenis buluh yang dikenali sebagai Futomuqlua Pubesen dan tumbuhan bernama Begonia.

Selain itu terdapat juga ratusan jenis orkid pula dapat dilihat di merata tempat kawasan pergunungan yang dilalui. Juga terdapat pelbagai jenis burung enggang seperti burung Enggang Badak dan serangga yang amat menarik.

Selain itu, kawasan hutan berbukit di sekeliling gunung Anak Noring telah dikenal pasti sebagai kawasan badak liar.

Rujukan
-------

1. ↑  "9 puncak ditawan dalam lima hari". Diarkibkan daripada yang asal pada 2017-08-07. Dicapai pada 2017-11-17.
2. ↑  BIG 5 MALAYSIAN ANIMAL SERIES: The Lesser Two-Horned Rhinoceros, By Mohd Momin Khan

Pautan luar
-----------

* Geological Society of Malaysia. Annual Geological Conference, Guan Hoe Teh, Mohd. Shafeea Leman, Tham Fatt Ng, Malaysia. Jabatan Mineral dan Geosains Geological Society of Malaysia, 2001 - Geology
**MBROLA** ialah sebuah algoritme untuk sintesis pertuturan, dan sebuah perisian yang diedarkan secara percuma dalam bentuk fail perduaan. Ia juga merupakan projek kerjasama seluruh dunia. Tapak sesawang MBROLA menyediakan pangkalan data difon buat sebilangan besar bahasa percakapan.

Perisian MBROLA bukan sistem teks-ke-pertuturan (TTS) buat bahasa-bahasa tersebut; teks perlu dijelmakan ke dalam maklumat fonem dan prosodi dalam format MBROLA. Perisian berasingan untuk melakukan ini ada disediakan tetapi tidak semua bahasa MBROLA memerlukan persediaan tambahan.

Mahupun berlandaskan difon, mutu sintesis MBROLA dianggap lebih baik daripada kebanyakan pensintesis difon kerana ia melakukan prapemprosesan difon dan mengenakan pic nalar dan fasa-fasa harmonik yang meningkatkan penjeraitan sambil hanya sedikit mengurangkan mutu segmen.

MBROLA ialah sebuah algoritme domain masa, sama seperti PSOLA; ini bermakna ia mengenakan beban pengkomputan amat rendah dalam waktu jalan. Berlainan dengan PSOLA, MBROLA tidak memerlukan penandaan tempoh pic. Ciri ini membolehkan pembangunan projek MBROLA di sekitar algoritme MBROLA, dan selanjutnya membolehkan banyak makmal penyelidikan pertuturan, syarikat dan individu di seluruh dunia untuk membekalkan pangkalan data difon buat banyak bahasa dan suara (bilangan suara merupakan rekod dunia buat sintesis pertuturan, mahupun terdapat lompang khususnya berkaitan dengan bahasa Cina).

Rujukan
-------

* (Inggeris) Tapak web MBROLA Diarkibkan 2004-12-30 di Wayback Machine
* (Inggeris) Penggunaan Festival dengan MBROLA
**Sekolah Kebangsaan Bandar T6** atau nama ringkasnya *SK Bandar T6*, merupakan sebuah sekolah kebangsaan yang terletak di Taman Sri Lambak,Kluang,Johor.

Pada 2009, Sekolah Kebangsaan Bandar T6 memiliki 657 pelajar lelaki dan 629 pelajar perempuan, menjadikan jumlah keseluruhan murid seramai 1286 orang. Ia mempunyai seramai 75 orang guru.2009

Sejarah Sekolah
---------------

Guru Besar Sekolah
------------------

**Senarai guru-guru besar yang berkhidmat sejak sekolah ini dibuka pada tahun 2002:-**

| # | Nama | Tempohperkhidmatan |
| --- | --- | --- |
| **1** | **Tuan Hj Nordin bin Miskam** | 2002 - 2008 |
| **2** | **Encik Tukijan bin Masbor** | 2008 - 2009 |
| **3** | **Puan Hjh Radziah binti Hj Mahadi** | 2009 - 2011 |
| **4** | **Encik Hanif bin Ghazali** | 2011 - 2013 |
| **5** | **Tuan Hj Mohmad Johari bin Abdul Rahman** | 2013 - 2016 |
| **6** | **Encik Safiee bin Kassim** | 2016 - kini |

Kandungan Sekolah
-----------------

**Blok A**  

*Tingkat 1*  

- Bilik Koperasi   

- Bilik Kesihatan  

- Bilik Pendidikan Khas  

- Makmal Sains 1  

*Tingkat 2*  

- Pejabat  

- Bilik Mesyuarat  

*Tingkat 3*  

- Perpustakaan  

- Bilik Kaunseling  

- Bilik Audio Visual  

- Pusat Akses  

*Tingkat 4*  

- Kamar Diskusi  

- Makmal Komputer  

- Bilik Pemulihan  

- Bilik Muzik  

**Blok B**  

*Tingkat 1*  

- Bengkel RBT  

- Bilik Pengurusan Sukan  

- Bilik Persalinan  

*Tingkat 2*  

- Bilik Darjah Tahun 6  

- Bilik Gerakan PIBG  

- Bilik J-Qaf  

- Bilik Antidadah PPDa  

*Tingkat 3*  

- Bilik Darjah Tahun 1&3  

- Stor ICT  

*Tingkat 4*  

- Bilik Darjah Tahun 4  

**Blok C**  

*Tingkat 1*  

- Dewan Ibnu Sina  

- Surau Al-Hakim  

*Tingkat 2*  

- Bilik Guru  

*Tingkat 3*  

- Bilik Seni Visual  

- Bilik SAL  

- Makmal Sains 2  

*Tingkat 4*  

- Bilik Darjah Tahun 2 & 5

Lihat Juga
----------

* SM Sains Sembrong
* SMK Bandar T6
* SA Taman Sri Lambak￼￼￼
* ￼Taman Sri Lambak￼￼￼
* Kluang
* Johor

Pautan Luar
-----------
**Gunung Tok Nenek** yang sebelum ini dikenali sebagai gunung *Table & Chair*, terletak di Malaysia mempunyai ketinggian setinggi 1,916 meter (6,284 kaki). Gunung Tok Nenek ni terletak di Banjaran Titiwangsa.

Gunung Tok Nenek mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.

Gunung Tok Nenek mempunyai permandangan gunung 360 darjah yang mempersonakan. Antara pendaki datang ke sini untuk menikmati suasana subuh maupun senja. Ada pendaki yang mengatakan Gunung Tok Nenek adalah salah satu view yang tercantik di Malaysia.

Kebanyakan yang masuk ke Gunung Tok Nenek melalui trek Sungai Rengil, berhampiran dengan RnR Lojing. Dari Sungai Rengil melalui kawasan hutan sehingga Simpang Y. Dari sini, arah sebelah kanan akan ke Gunung Tok Nenek, manakala arah di sebelah kanan menuju ke Gunung Yong Yap.

Rujukan
-------

1. ↑  Lensa AWANI (S2 EP6): Mt Table & Chair a.k.a Gunung Tok Nenek.
2. ↑  Menakluk puncak Yong Yap, Tok Nenek[*pautan mati kekal*]

Pautan luar
-----------

* Berselfie berlatarkan puncak gunung
* PENGEMBARAAN KE GUNUNG TOK NENEK
* Bergerak pada waktu malam
**SMILES** (*simplified molecular-input line-entry system*, "sistem entri barisan input molekul dipermudah") ialah sejenis spesifikasi dalam bentuk notasi garisan untuk menerangkan struktur spesies kimia menggunakan rentetan ASCII yang pendek. Rentetan SMILES dapat diimport oleh kebanyakan editor molekul untuk ditukarkan kembali kepada bentuk lukisan dua dimensi atau model molekul tiga dimensi.

Spesifikasi SMILES yang asal dimulakan pada tahun 1980-an, dan sejak itu telah diubah dan diluaskan. Pada 2007, sebuah sistem piawaian terbuka bernama OpenSMILES telah dikembangkan dalam komuniti kimia sumber terbuka. Notasi linear lain termasuk notasi garis Wiswesser (WLN), ROSDAL dan Notasi Garis SYBYL (SLN).

Rujukan
-------

1. ↑  Weininger, David (February 1988). "SMILES, a chemical language and information system. 1. Introduction to methodology and encoding rules". *Journal of Chemical Information and Computer Sciences*. **28** (1): 31–6. doi:10.1021/ci00057a005.

|  |  |
| --- | --- |
| Ikon tunas | Rencana berkenaan kimia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Gunung Lucia** merupakan sebuah gunung yang terdapat di *Taman Bukit Tawau*, daerah Tawau di negeri Sabah Negeri di bawah Bayu, Malaysia. **Gunung Lucia** mempunyai ketinggian setinggi 1,189 meter. 

Gunung Lucia merupakan gunung berapi pendam. Gunung Lucia terkelompok berhampiran dengan Gunung Maria, dan Gunung Magdalena yang terletak dalam kawasan Taman Bukit Tawau, kira-kira 24 kilometer dari bandar Tawau, Sabah. Selain Gunung Lucia, terdapat beberapa lagi gunung di sekelilingnya yang merupakan bekas gunung berapi purba iaitu Gunung Bombalai, Quoin, Andrassy, Wullersdorf, Bukit Table, Bukit Tiger dan Bukit Tinagat.

Rujukan
-------

1. ↑  "52 PENDAKI BERJAYA MENAWAN GUNUNG LUCIA". Diarkibkan daripada yang asal pada 2017-08-14. Dicapai pada 2017-08-14.
2. ↑  Directory of important bird areas in Malaysia: key sites for conservation.  
Chin Aik Yeap, BirdLife International. Important Bird Area Programme, Malayan Nature Society  
Malaysian Nature Society, 2007 - Nature - 330 pages
3. ↑  Bulletin of the Geological Society of Malaysia, Volumes 31-32  
Penerbit Universiti Malaya, 1992 - Geology
4. ↑  Negara Miliki Gunung Berapi PraSejarah, Pelihara khazanah Gunung Maria tak akan meletus

Pautan luar
-----------

* Maklumat Gunung Lucia di Geographic.org
* Gunung Lucia

Koordinat: 4°28′00″N 117°56′00″E﻿ / ﻿4.46667°N 117.93333°E﻿ / 4.46667; 117.93333
Rencana ini ialah mengenai fluks magnet.  Untuk medan magnet "B" (fluks magnet per luas), sila lihat ketumpatan fluks magnet.  Untuk medan magnet "H", sila lihat Medan-H.
Dalam fizik, khasnya keelektromagnetan, **fluks magnet** (kerap ditandai Φ atau Φ***B***) melalui permukaan ialah gandaan permukaan bagi komponen normal bagi medan magnet **B** melalui permukaan itu. unit SI ialah weber (Wb) (dalam unit terbitan: volt-saat), dan unit CGS ialah maxwell. Fluks magnet biasanya diukur dengan meter fluks, yang mengandungi gegelung dan elektronik pengukuran, yang menilai perubahan voltan pada gegelung pengukuran untuk menghitung fluks magnet.

Lihat juga
----------

* Medan magnet
* Fluks
* Persamaan Maxwell
* Hukum Gauss
* Litar magnet
* Ekakutub magnet
* Kuantum fluks magnet
* Carl Friedrich Gauss
* James Clerk Maxwell

Pautan luar
-----------

Paten
* Vicci, U.S. Patent 6,720,855, *Magnetic-flux conduits*
* Magnetic Flux through a Loop of Wire by Ernest Lee, Wolfram Demonstrations Project.
* Conversion Magnetic flux Φ in nWb per meter track width to flux level in dB - Tape Operating Levels and Tape Alignment Levels
**Qustul** ialah sebuah perkuburan arkeologi di belah timur Sungai Nil di Nubia Hilir, bertentangan Ballana berdekatan sempadan Sudan. Tapak ini mempunyai rekod arkeologi dari budaya Kumpulan-A, Kerajaan Baru Mesir dan budaya Kumpulan-X.

*Qustul* telah dibanjiri Tasik Nasser.

Rekod Kumpulan-A
----------------

Tiga perkuburan budaya utama Kumpulan-A dari zaman Wangsa Pertama Mesir telah digali. Perkuburan yang paling utama sekali, kubur L, membongkarkan tentang pengebumian pemerintah yang kaya. Dalam salah satu daripada kubur ini ialah sebuah dupa yang Bruce Williams dari Institut Oriental di Universiti Chicago kata menggambarkan bentuk yang melambangkan firaun, yang beliau percaya bahawa ia Mahkota Putih dari Mesir Hulu.

Rekod Kumpulan-X
----------------

Sebuah perkuburan Kumpulan-X yang digali oleh Walter Emery pada tahun 1931-1933 berciri guar kubur untuk raja-raja dengan korban pengebumian kuda, perhiasan kuda dan hamba-hamba dari abad keempat hingga keenam Masihi. Pengebumian ini ialah untuk diraja kerana mayat-mayat yang ditemui memakai mahkota.

Galeri
------

* Gambaran tekap dupa QustulGambaran tekap dupa Qustul

Rujukan
-------

1. ↑  *The Qustul Incense Burner*. Diarkibkan dari asal di web.archive.org 20 Feb 2019. Dicapai 28 Sep 2019.
2. ↑  Welsby, D. (1996). *Kingdom of Kush: The Napatan and Meroitic Empires.* Chap. 9: The Decline and Fall of the Kushite Kingdom. hh. 196-205.

Pautan luar
-----------

* Nubia Museum: Ballana and Qustul
* Nubia Museum: The X Group or Ballana Culture
**Qutb al-Din Bakhtiar Kaki** (Arab: قطب الدین بختیار کاکی ) ialah seorang ahli sufi, wali dan ilmuan terkenal dalam Tarekat Chishti di Delhi, India. Beliau adalah murid dan khalifah (pengganti) Moinuddin Chishti sebagai pemimpin Tarekat Chishti. Murid dan pengganti kerohanian beliau yang terkenal adalah Baba Fareed.

Khwaja *Qutb al-Din Bakhtiar Kaki* dilahirkan pada tahun 569H (1173) di sebuah pekan bernama *Aush* or Awash di Ma Wara al-Nahr (Transoxania). Nama asal beliau ialah *Bakhtiyar* dan kemudiannya beliau diberi gelaran Qutb al-Din. Nama *Kaki* dikatakan berpunca daripada keramat yang datang daripada beliau di masa-masa akhir hayat beliau di Delhi. Beliau juga keturunan langsung Nabi Muhammad melalui Husain bin Ali. *Khwaja Bakhtiyar Khaki* berusia setahun setengah ketika bapanya meninggal dunia. Ibunya mengatur pendidikannya. 

Apabila Khwaja Moinuddin Chishti pergi ke Isfahan, sebelum kematiannya, dia mengambil baiah di tangannya dan menerima khilafah dan *Khirqah* (mantel khilafah?) daripadanya. Oleh sebab itu, beliau adalah pewaris kerohanian pertama bagi Moinuddin Chishti. Sesudah itu, pemimpin kerohanian beliau itu memintanya agar pergi ke India dan tinggal di sana. 

"Tiada seorang pun yang setara dengan beliau dalam melupakan hal-hal duniawi dan menderita kemiskinan dan kelaparan. Dia asyik dengan zikir. Setiap kali seseorang datang menemuinya beliau hanya akan kembali tersedar setelah beberapa ketika dan kemudian barulah dapat bercakap dengannya. Setelah bertukar-tukar secara ringkas, beliau akan menunjukkan ketidakmampuannya untuk menyambung dengan lebih lanjut dan kembali kepada keadaan keasyikan yang sama sekali lagi."

Beliau meninggal dunia pada 14 Rabiul Awal tahun 633H. Kubur beliau terletak berhampiran Qutub Minar di Delhi Lama, India.

Gelaran-gelaran yang diberikan kepada *Qutbuddin Bakhityar Kaki*
----------------------------------------------------------------

* Qutub al-Aqtaab
* Malik al-Mashaa'ikh
* Rais al-Saalikin
* Siraj al-Auliya

Pautan luar
-----------

* Ahli-ahli sufi Delhi, India dan seluruh dunia
* Biografi Bakhtiar Kaki
*Meskipun 皇帝 adalah terjemahan biasa bagi "Maharaja" dalam bahasa Cina, jangan dikelirukan dengan nama orang yang memiliki sebutan homofonik 黄帝.*

|  |  |
| --- | --- |
|  | **Rencana ini mengandungi aksara khas.** Tanpa pemberian sokongan yang sewajarnya, anda mungkin melihat tanda tanya, kotak, atau simbol lain. |

**Maharaja China** (Bahasa Cina: 皇帝code: zh is deprecated ; pinyin: *Huángdì*) merujuk pada sebarang kedaulatan Maharaja China yang memerintah sejak negara China diasaskan, disatukan oleh Raja Qin pada tahun 221 SM sehingga kejatuhan Maharaja China Yuan Shikai pada tahun 1916. Dirujuk sebagai **Anak Syurga** (Bahasa Cina: 天子code: zh is deprecated  tiānzì), satu gelaran yang wujud sebelum penyatuan Qin, maharaja diakui sebagai pemerintah bagi "semua di bawah syurga" (iaitu bumi).

Maharaja dari keluarga sama secara umumnya dikelaskan dalam zaman sejarah sebagai dinasti. Kebanyakan maharaja China dianggap dari etnik Han, walaubagimanapun para sarjana kini lebih berhati-hati dalam meletakkan kategori etnik sekarang dalam situasi sejarah. Semasa dinasti Yuan dan Qing, China masing-masing telah diperintah oleh etnik Mongol dan Manchu.

Rujukan
-------

Pautan luar
-----------

* PRC Qin Shi Huang site Diarkibkan 2010-01-26 di Wayback Machine
Makam Kitora
 Pandangan belakang bangunan yang menempatkan Makam Kitora
**Makam Kitora** (キトラ古墳, **Kitora Kofun**) ialah sebuah tumulus purba ( dipanggil *kofun* di dalam bahasa Jepun) yang terletak di kampung Asuka, Wilayah Nara, Jepun. Makam itu dipercayai telah dibina pada suatu ketika dahulu di antara abad ke-7 dan awal abad ke-8, tetapi makam ini hanya ditemui pada tahun 1983.

Sebuah ruang batu kecil, Makam Kitora mempunyai ketinggian lebih kurang 1 meter dan kelebaran pada kira-kira 2.4 meter panjang. Dimensi ini hanya cukup besar untuk mengebumikan seorang manusia sahaja. Keempat-empat dinding makam itu diselaraskan dengan mata kardinal kompas dengan setiap dinding masing-masing menampilkan Kura-kura Ilahi Hitam di Utara, Naga Azure di Timur, Rajawali Merah di Selatan, dan Harimau Putih di Barat. Di siling ruang makam itu juga terdapat carta astronomi yang menjadi tumpuan banyak kajian dan perbahasan oleh para sarjana dalam bidang archaeoastronomy. Selain itu, terdapat 12 figura berkepala haiwan zodiak dengan tubuh manusia dilukis di dinding, yang mungkin merupakan salah satu mural zodiak yang tertua dan masih wujud di Asia Timur.

Semasa makam ini ditemui, terdapat serpihan kayu lacquer terbongkah dari keranda. Ini menandakan kubur itu telah dirompak pada suatu ketika sebelum ditemui. Semasa ditemui, terdapat habuk setebal 5 cm beserta barang-barang kubur dan tulang manusia bersepah di atas lantai bilik makam. Perisai badang bersepuhkan gangsa dan pedang hiasan juga telah ditemui dan kedua-duanya berada di dalam corak bertatah yang hebat. Berdasarkan analisis serpihan tulang dan barang-barang yang ditemui di dalam kubur, pemilik makam ini adalah seorang lelaki pertengahan umur atau lebih tua, dengan kemungkinan besar adalah seorang bangsawan .

Lukisan-lukisan di dalam makam itu telah mengalami kerosakan akibat peredaran zaman, dan, sebagai Khazanah Negara Jepun dan Warisan Dunia, pemeliharaannya harta seni tersebut telah diberi keutamaan yang tertinggi. Seluruh kubur telah dibina bumbung, dan satu siri ruang depan yang bersebelahan telah dibina untuk mengasingkan ruang tengah daripada perubahan suhu dan pengawalan kelembapan untuk mencegah pencemaran oleh spora acuan dan mikroorganisma bawaan udara.

Lihat juga
----------

* Senarai Tempat Istimewa Keindahan Pemandangan, Tapak Bersejarah Istimewa dan Monumen Semula Jadi Istimewa
* Sejarah Jepun
* Tempoh kofun
* Makam Takamatsuzuka
* Makam Fujinoki

Pautan luar
-----------

* Institut Penyelidikan Kebangsaan untuk Harta Budaya Nara
* N. Hayakawa, Dari Makam ke Muzium: Memindahkan dan Membina Semula Mural Kuburan Kitora, nippon.com (2017.03.09)

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Jepun

 |
Model Tunica-Corpus bagi meristem apeks. Lapisan epidermis (L1) dan subepidermis (L2) pada lapisan luar ialah tunika. Lapisan L3 dalaman ialah korpus. Sel-sel L1 dan L2 membahagi ke sisi lalu membentuk lapisan berbeza sementara sel-sel L3 membahagi dalam gaya yang lebih rawak.
Tisu **meristem** ialah sejenis tisu biologi pada tumbuhan. Meristem merangkumi sel-sel tak khusus (**sel meristem**) yang mampu mengalami mitosis (pembahagian sel). Sel-sel meristem berupaya menjadi apa-apa jenis sel atau tisu khusus pada tumbuhan (pembezaan/pengkhususan). Sel-sel ini terus membahagi sehingga mengalami pembezaan, ketika sel-sel hilang keupayaan pembahagian.

Pembahagian sel meristem memberi sel-sel bahari bagi perkembangan dan pengkususan tisu, serta membentuk organ-organ baharu yang memberi bentuk kepada tumbuhan. Sel-sel meristem adalah kecil, dengan tiada atau sedikit vakuol, dan protoplasma yang memenuhi sel. Plastid (kloroplas atau kromoplas) tidak dibeza, tetapi wujud dalam bentuk asas (proplastid). Sel meristem juga terhimpit antara satu sama lain tanpa ruang di antara sel-sel. Dinding sel meristem adalah jenis primer yang nipis.

Tisu meristem ada tiga jenis: apeks (di hujung), basal (di tengah) dan lateral (di sisi). Di puncak meristem, ada sekumpulan kecil sel yang membahagi secara perlahan-lahan yang biasanya dipanggil sebagai zon pusat. Sel-sel pada zon ini memiliki keupayaan sel tunjang dan penting dalam penyelenggaraan meristem. Kadar pertumbuhan di puncak meristem lazimnya banyak berbeza dengan meristem sisi.

Pautan luar
-----------

* Media berkenaan Meristem di Wikimedia Commons
**Mannlicher-Carcano M91**, rifle pengulang Mannlicher-Carcano 6.5 mm (0.25 inci) dan 7.35 mm (0.28 inci) dikeluarkan oleh Itali dan digunakan oleh tentera Itali semasa Perang Dunia Kedua dalam lebih dari 15 variasi. Model pertama Mannlicher-Carcano yang dihasilkan adalah Model 1981.

Mannlicher-Carcano Model 1938 memiliki kaliber 0.28 inci dan katrij bergaris pusat 0.28 inci dan 2.1 inci panjang. Ia memiliki pecutan laras 2,477 kaki sesaat. Berat tanpa kelopak peluru adalah 6.8 paun dan dilengkapi dengan kelopak 6 biji peluru. Jarak beroperasinya adalah 656 ela.

Pada asasnya, tiada perubahan dibuat sehingga pada permulaan Perang Dunia Kedua pada reka bentuk biasa senjata manual ini. Reka bentuknya dan terutamanya katrij 6.5 mm (0.25 inci) yang dibangunkan baginya di nilai lapuk sejak awal kurun ke-20 lagi. Cubaan dibuat pada tahun 1938 bagi meningkatkan prestasinya dengan memperkenalkan katrij 7.35 mm (0.28 inci) dan memendekkan rifle ini tetapi tidak berjaya. Disebabkan ketiadaan pilihan lain, tentera Itali kekal menggunakan senjata kaliber 7.35 mm (0.28 inci) dan 6.5 mm (0.25 inci) sehingga akhir perang.
**Jacobin** adalah sejenis burung merpati hias yang dibiakkan melalui pembiakan terpilih. Jacobin, sepertimana dengan baka-baka lain merupakan keturunan dari burung Pergam Batu (*Columba livia*).
Baka ini dikenali kerana tudung bulunya yang menutupi keseluruhan kepala seperti seorang paderi Jacobin.

Sejarah
-------

Jacobin telah dinamakan bersempena dengan nama paderi Jacobin yang wujud sejak tahun 1100 dan dikenali kerana tabiat bertudungnya yang ketara. Berdasarkan kamus Oxford, Jacobins adalah para rahib Dominica yang terdapat di Gereja St Jacques di Paris (Jacobin merujuk pada zaman pemerintahan Raja James I.) 

Berdasarkan pada maklumat dari para pembiak baka, merpati Jacobin mula dibiakan dari mutasi yang ditemui seawal tahun 1500-an. Ia telah melalui empat tahap pembangunan utama sebelum menghasilkan baka yang boleh dijumpai pada hari ini.

Penampilan
----------

Jacobin adalah sejenis merpati bersaiz sederhana, agak ramping dan tinggi. Ciri-ciri Jacobin adalah penutup kepala berbulu ketara yang membentuk roset pada kedua-dua belah kepalanya. Kakinya pula licin tiada berbulu. Selain dari tudung kepala, merpati ini berbadan ramping dan tinggi. Ia boleh didapati dalam warna hitam,putih, merah dan kuning.

Pembiakan
---------

Jacobin sepertimana merpati lain mula memasuki usia matang pada umur enam bulan. Sebelum proses pembiakan bermula, pembiak baka akan memotong bulu penutup dan merapikan bulu di sekitar dubur bagi membolehkan proses pengawanan yang lebih baik. Bulu penutup yang besar dan tebal boleh menggangu proses mengawan. 

Selepas mengawan, Jacobin betina mula bertelur. Biasanya dua biji telur dihasilkan dalam masa selang sehari. Proses pengeraman akan dilakukan bergilir-gilir antara burung jantan dan betina. Telur akan menetas selepas 17 hari. Keluarga angkat seperti merpati homer biasanya akan digunakan untuk mengeram dan membesarkan anak burung Jacobin. Ini di sebabkan baka Jacobin yang terdapat pada masa ini memiliki paruh yang pendek dan mengalami kesukaran untuk memberi makan kepada anak-anaknya.

Rujukan
-------

1. ↑  Levi, Wendell (1965). *Encyclopedia of Pigeon Breeds*. Sumter, S.C.: Levi Publishing Co, Inc. m/s. 195. ISBN 0-910876-02-9.
2. ↑  Levi, Wendell (1977). *The Pigeon*. Sumter, S.C.: Levi Publishing Co, Inc. ISBN 0-85390-013-2.
3. ↑  Seymour, Rev. Colin (Ed)(2006) *Australian Fancy Pigeons National Book of Standards*.

Pautan luar
-----------

* Jacobin pigeon
***Luohan Zhai*** (***lo han jai*** atau ***lo hon jai***, bahasa Inggeris: ***Buddha's delight***code: en is deprecated ) ialah sejenis hidangan vegetarian yang terkenal dalam masakan Cina. Hidangan ini kadang-kala juga dikenali sebagai ***Luóhàn cài*** (Cina Tradisional: 羅漢菜code: zh is deprecated , Cina Ringkas: 罗汉菜code: zh is deprecated ). Hidangan ini secara tradisinya dinikmati oleh sami Buddha yang mengamalkan pemakanan vegetarian, tetapi juga semakin laris di seluruh dunia sebagai hidangan yang biasa dijumpai sebagai pilihan vegetarian di restoran Cina.

Makanan ini terdiri daripada pelbagai sayur-sayuran dan ramuan-ramuan vegetarian yang lain (serta adakala juga makanan laut dan telur), yang dimasak dalam cecair berkicap dengan perasa-perasa lain sehingga lembut. Penggunaan ramuan-ramuan tertentu banyak berbeza di dalam dan luar Asia.

Pautan luar
-----------

* Recipe, chinesefood.about.com
* Article about Buddha's Delight Diarkibkan 2008-02-03 di Wayback Machine
* "What is Buddha's Delight?" Diarkibkan 2005-12-17 di Wayback Machine, by Chelsie Vandaveer
* Article about *jai* (Buddha's delight) Diarkibkan 2008-07-26 di Wayback Machine from *Honolulu Star-Bulletin*
* Buddha's delight recipe
* (Cina) Rencana terperinci mengenai Luohan Zhai Diarkibkan 2008-02-10 di Wayback Machine
**Gereja Immaculate Conception** ialah sebuah gereja dan kariah yang terletak di Pulau Tikus, George Town, Pulau Pinang, Malaysia. Gereja ini diasaskan pada tahun 1811 dan merupakan gereja kedua tertua di Keuskupan Pulau Pinang selepas Gereja Assumption.

Sejarah
-------

 Bahagian dalam gereja
Gereja ini diasaskan pada tahun 1811 oleh Father John Baptist Pasqual, dari Phuket, Thailand. Fr. Pasqual mendarat di Pulau Tikus dan memutuskan untuk membina sebuah gereja. Fr. Jacques-Honore Chastan, berkhidmat sebagai imam paroki keempat gereja ini dari 1830 hingga 1833. Dia kemudian pergi ke Korea untuk melakukan kerja dakwahnya. Dia diancam dan diburu pihak berkuasa Korea kerana melindungi penganut Katolik Korea. Paus John Paul II pada tahun 1984 telah mengkanonisnya.

Bangunan gereja asal bertahan sehingga 1835 apabila ia digantikan dengan gereja bata. Di sebelah sekolah lelaki, Sekolah Cawangan St. Xavier dan Biara Pulau Tikus telah dibina berhampiran. Pada tahun 1899, disebabkan keruntuhan salah satu siling di gereja, ia telah dibina semula. Gereja itu bertahan sehingga akhir 1960-an apabila ia diubah suai lagi kepada fasad hari ini.

Pada masa ini, gereja itu melayani kira-kira 5,000 penganut Katolik yang tinggal di sekitar zon utara dan timur laut Pulau Pinang. Gereja ini diketuai oleh Fr Jude Miranda sejak Oktober 2018 dan dibantu oleh Fr Francis Anthony. Ia juga mentadbir Kapel St. Joseph, yang terletak di Estet Hong Seng, Mount Erskine.

Masa Misa
---------

**Misa Harian**  
7:00 pagi - Bahasa Inggeris (Isnin, Selasa & Rabu)  
6:00 petang - Bahasa Inggeris (Khamis & Jumaat)

**Misa Sabtu**  
Novena: 5:00 pagi - Bahasa Inggeris  
Masa Matahari terbenam: 6:00 pm - Bahasa Inggeris

**Misa Ahad**  
8:30 pagi - Bahasa Inggeris  
11:15 pagi - Tamil (Ahad pertama dan ke-3)  
6:00 petang - Bahasa Inggeris

Lihat juga
----------

* Gereja Katolik di Malaysia

Rujukan
-------

1. ↑

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Gereja Immaculate Conception, Pulau Pinang*** |

* Laman rasmi
* Laman Web Rasmi Keuskupan Pulau Pinang
**Referendum kemerdekaan** diadakan di Republik Uzbekistan pada 29 Disember 1991, bersamaan dengan pilihan raya presiden. Keputusannya ialah 98,3% pemilih mendukung, dengan jumlah pemilih 94,1%.

Dalam referendum di seluruh Kesatuan Soviet yang diadakan pada bulan Mac, 95% pengundi di RSS Uzbekistan memilih untuk mendukung pelestarian Kesatuan Soviet sebagai "persekutuan baru dari republik-republik berdaulat yang setara di mana hak dan kebebasan individu dari kebangsaan apa pun akan sepenuhnya dipenuhi. terjamin?". Terdapat juga persoalan terpisah yang hanya diajukan di RSS Uzbekistan, dengan 95% pengundi memilih menyokong cadangan bahawa negara "harus tetap menjadi sebahagian dari Persatuan (persekutuan) yang diperbaharui sebagai republik berdaulat dengan hak yang sama".

Keputusan
---------

| Pilihan | Undi | % |
| --- | --- | --- |
| Mendukung | 9,718,155 | 98.3 |
| Menentang | 172,294 | 1.7 |
| Undi tidak sah/kosong | 8,258 | – |
| **Jumlah** | **9,898,707** | **100** |
| Pengundi berdaftar/kadar penyertaan | 10,515,066 | 94.1 |
| Sumber: Nohlen *et al.* |

Rujukan
-------

1. ↑  Dieter Nohlen, Florian Grotz & Christof Hartmann (2001) *Elections in Asia: A data handbook, Volume I*, p490 ISBN 0-19-924958-X
2. ↑  Nohlen et al, p492
3. ↑  Uzbekistan, 17 March 1991: Equal sovereign republic Direct Democracy (Jerman)

|  |  |
| --- | --- |
| Ikon tunas | Rencana tentang politik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Rotan batang** (nama saintifik "Calamus zollingeri Becc.") merupakan sejenis pokok dalam kategori pokok Rotan. Ia juga dikenali dengan nama Rotan air (Moluccas) -.

  

Pada pertengahan 1980-an kerajaan Malaysia telah menggalakkan penubuhan ladang hutan dan dengan itu ladang rotan telah dibuka di Semenanjung Malaysia, Sabah dan Sarawak oleh pelbagai Jabatan Perhutanan Negeri. Sehingga hari ini, perladangan rotan ini membantu ia daripada pupus dan menggalakkan industri perabut rotan di Malaysia.

Berbeza dengan kebanyakan pokok palma, daun-daun pokok rotan tidak tumbuh berumpun menjadi silara; daun-daunnya mempunyai cangkuk yang panjang supaya memudahkan pokok-pokok rotan untuk memanjat ke silara pokok yang lain yang mempunyai panjang yang luar biasa (sering mencecah beberapa ratus kaki).

Rujukan
-------

Pautan luar
-----------

* 10. NON-WOOD FOREST PRODUCE - STATUS AND TRENDS
* ROTAN POKOK HUTAN YANG BERNILAI TINGGI
* Transfer of Technology Models (TOTEMs)
* CANE PROPERTIES OF CULTIVATED ROTAN MANAU UNDER SECOND GROWTH FORESTS: RELATIONS BETWEEN MATURITY AND STRENGTH.
**Rostislaw Wygranienko** (1978) - seorang pemain organ yang terkenal dari Poland. Dia mula bermain organ sejak awal kanak-kanak. Dilahirkan di USSR, dan kemudiannya berpindah ke Poland. Beliau belajar di Akademi Muzik Frédéric Chopin di Warsaw, beliau lulus dengan pingat emas pada tahun 2003. Beliau memainkan konsert di seluruh dunia. Pakar dalam budaya organ Poland. Beliau mencatatkan CD dengan muzik organ tidak diketahui Poland, rakaman, televisyen dan radio. Pemenang pertandingan beberapa organ antarabangsa, Poznan (Poland), Saint-Maurice (Switzerland) dan lain-lain. Ahli juri pada pertandingan antarabangsa di Poland dan Switzerland. Ia berfungsi sebagai organ terutamanya di Gereja Anglikan di Warsaw. Beliau adalah pengarang sumber yang terbesar di Internet dengan rakaman muzik organ (). 

Setiap hari di laman ini terdiri daripada beratus-ratus ahli muzik, organists dan pencinta muzik dari seluruh dunia. Muzik ditulis oleh instrumen terbaik di Eropah. Untuk penguasaan terhadap organ Rostislaw Wygranienko menerima banyak komen, pujian, tahniah, anugerah dan diploma. Beliau merupakan perayaan yang paling berprestij Poland di Eropah dan di persidangan muzik antarabangsa peringkat tertinggi.